Austraalia lahtiste tennisemeistrivõistluste naiste üksikmängu võitjate nimekiri
Austraalia lahtised meistrivõistlused tennises on iga-aastane tenniseturniir, mis peeti esimest korda 1905. aastal ja mida mängitakse Austraalias Melbourne'is Melbourne'i pargis välistingimustes kõvakattega väljakul. Naiste üksikmängu mängiti esmakordselt 1922. aastal. Austraalia lahtisi tennisemeistrivõistlusi peetakse kahe nädala jooksul jaanuari keskpaigast ning see on olnud tennisehooaja neljast suure slämmi turniirist esimene alates 1987. aastast. Võistlust ei peetud II maailmasõja tõttu aastatel 1940–1945 ja võistluste kuupäeva muutumise tõttu 1986. aastal. Austraalia soovis turniiri alguse viia detsembri keskpaigast 1987. aasta jaanuari keskpaika. Margaret Court on selle turniiri kõige rohkem kordi võitnud tennisist: kokku 11 turniirivõitu; 7 amatööride ajastul ja 4 avatud ajastul (elukutseliste tennisemängijate kaasamine 1969. aastal). Serena Williams hoiab lahtiste meistrivõistluste rekordit 7 turniirivõiduga.